CELEX: 61975CO0022
Language: da
Date: 1975-02-25 00:00:00
Title: Kendelse afsagt af Formanden for Første Afdeling af Domstolen den 25. februar 1975. # Berthold Küster mod Europa-Parlamentet. # Sag 22-75 R.

KENDELSE AFSAGT AF FORMANDEN FOR DOMSTOLENS FØRSTE
   AFDELING
   DEN 25. FEBRUAR 1975 (
         1
      )
   
      Berthold Küster
   
   
      mod Europa-Parlamentet
   
   
      Sag 22/75 R
   
   I sag 22/75 R
   BERTHOLD KÜSTER, Küster, tjenestemand ved Europa-Parlamentet, repræsenteret af Victor Biel, advokat i Luxembourg, boende i Luxembourg, 18a, rue des Glacis,
   sagsøger
   mod
   EUROPA-PARLAMENTET, repræsenteret af Alex Bonn, advokat i Luxembourg, boende i Luxembourg, 22, Côte d'Eich,
   sagsøgt
   angående en begæring om udsættelse af enhver foranstaltning, som sigter på besættelse af den ledige stilling, der er genstand for intern udvælgelsesprøve A 50, har
   FORMANDEN FOR FØRSTE AFDELING VED DE EUROPÆISKE FÆLLESSKABERS DOMSTOL
   afsagt følgende
   KENDELSE
   
            1
         
         
            Ved stævning, indleveret til Domstolens justitiskontor den 19. februar 1975, nedlægger sagsøgeren, der er tjenestemand i lønklasse A 4 ved Europa-Parlamentet, påstand om annullation af meddelelsen om intern udvælgelsesprøve A 50 af 30 september 1974 med henblik på besættelse af stillingen som kontorchef i Europa-Parlamentets generaldirektorat for udvalg og interparlamentariske delegationer;
         
      
            2
         
         
            ved en begæring om en foreløbig forholdsregel indgivet til Domstolens justitskontor samme dag anmoder han om, at Domstolen bestemmer, at enhver foranstaltning, som sigter på besættelse af den ledige stilling, for hvilken der skal afholdes udvælgelsesprøve, udsættes, indtil der er truffet afgørelse i hovedsagen.
         
      
            3
         
         
            I henhold til art. 83, stk. 2 i Domstolens procesreglement er udsættelse med fuldbyrdelsen betinget af, at der foreligger omstændigheder, der medfører uopsættelighed og af, at en sådan forholdsregel umiddelbart forekommer berettiget af faktiske og retlige grunde;
         
      
            4
         
         
            efter ordlyden af begæringen om en foreløbig forholdsregel skulle den nævnte uopsættelighed følge af, at udvælgelsesprøven uophørligt sættes i værk, og at udvælgelseskomiteens arbejde vil være afsluttet inden for 3 uger;
         
      
            5
         
         
            i øvrigt kan udvælgelsesprøvens iværksættelse efter sagsøgerens opfattelse ikke undgå at tilføje ham skade og forurette ham og til fordel for tredjemænd skabe ubegrundede rettigheder og fordele, der risikerer at blive annulleret som følge af den dom, Domstolen afsiger i hovedsagen.
         
      
            6
         
         
            Retten til at begære udsættelse med fuldbyrdelsen af den anfægtede retsakt hjemles en sagsøger, for at han kan beskytte sine egne interesser;
         
      
            7
         
         
            hvorledes udfaldet end bliver af de omtvistede udvælgelsesprøver, er en dom, som efter den procedure, der er indledt ved hovedsagen nr. 22/75, i påkommende tilfælde annullerer den anfægtede meddelelse om udvælgelsesprøve, tilstrækkelig til at beskytte de nævnte interesser;
         
      
            8
         
         
            derimod kan sagsøgeren ikke til støtte for sin begæring om udsættelse påberåbe sig de ulemper, der for tredjemænd kan følge af en sådan annullation;
         
      
            9
         
         
            herefter må begæringen afvises.
         
      Vedrørende sagsomkostningerne
   
            10
         
         
            På sagens nuværende stadium tages der forbehold for sagsomkostningerne.
         
       
         
            I henhold til disse grunde,
            under henvisning til procesdokumenterne,
            under henvisning til procesreglementet for De europæiske Fællesskabers Domstol, særligt dennes artikel 83,
            afsiger Domstolen vedrørende spørgsmålet om en foreløbig forholdsregel sålydende
            KENDELSE:
         
       
         
            
                     1.
                  
                  
                     Begæringen tages ikke til følge;
                  
               
       
         
            
                     2.
                  
                  
                     sagsomkostningerne forbeholdes.
                  
               
       
            
               
                  Afsagt i Luxembourg den 25. februar 1975.
                  
                     
                        A. Van Houtte
                        Justitssekretær
                     
                     
                        J. Mertens de Wilmars
                        Formand for første afdeling
                     
                  
               
            
         (
         1
      ) – Processprog: Fransk.